Z A P I S N I K
44. sjednice Vijeća Mjesnog odbora Gornja Kustošija,
28. siječnja 2025.
u prostorijama MS, Kustošijanska 276,
s početkom u 18.00 sati

NAZOČNI ČLANOVI VIJEĆA: Valentina Šipek, Dijana Zović, Krunoslav Milas, Damir Krznarić, Iva Buljan Meić, Damir Puhalović, Lovro Catela

Potpredsjednica  konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora.
Vijeće jednoglasno usvaja Zapisnik 43.  sjednice.

Vijeće jednoglasno usvaja

DNEVNI RED
1. Zaključak o izmjeni Plana potreba za aktivnostima, programima i projektima unapređenja kvalitete života građana za 2025 
2. Izvješće o radu Vijeća mjesnog odbora Gornja Kustošija za 2024.
3. Program rada Vijeća mjesnog odbora Gornja Kustošija za 2025.
4. Krvarić – sigurnost pješaka
5. Krvarić – rasvjeta na dječjem igralištu
6. Informacije, pitanja i prijedlozi

Zapisnik vodi Ivašković Ivica
Ad. 1
Zaključak o izmjeni Plana potreba za aktivnostima, programima i projektima unapređenja kvalitete života građana za 2025
Vijećnici su dobili pisani materijal
Vijeće jednoglasno usvaja
Z A K LJ U Č A K
o izmjeni Plana potreba za aktivnostima, programima i projektima unapređenja kvalitet života građana Mjesnog odbora Gornja Kustošija u 2025.
U prilogu ovog zapisnika

Ad. 2
Izvješće o radu Vijeća mjesnog odbora Gornja Kustošija za 2024.
Vijećnici su dobili pisani materijal
Vijeće jednoglasno usvaja
Izvješće o radu Vijeća Mjesnog odbora Gornja Kustošija za 2024. godinu   
1. 	UVODNE NAPOMENE 
Vijeće Mjesnog odbora Gornja Kustošija svoj je rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora Gornja Kustošij i Pravila Mjesnog odbora Gornja Kustošij. 
Osnovne djelatnosti bile su usmjerene na poboljšanje infrastrukturnih problema,  donošenjem akata Vijeća i sudjelovanjem u donošenju odluka Vijeća Gradske četvrti  Črnomerec, te se vodilo računa o ispunjenju potreba građana obzirom na  prioritete. 
 
2. 	O RADU VIJEĆA 
U svibnju 2021. godine održani su izbori za Vijeće Mjesnog odbora Gornja Kustošija. Dana 25. lipnja 2021. godine konstituiran je četvrti saziv Vijeća Mjesnog odbora 
 	Gornja Kustošija. 
Koristeći podatke iz zapisnika sa sjednica Vijeća Mjesnog odbora Gornja Kustošija iskazujemo zbirne brojčane pokazatelje o osnovnim oblicima rada Vijeća Mjesnog odbora Gornja Kustošija. 
 
3.  	SJEDNICE VIJEĆA  
3.1. 	Održano sjednica Vijeća 
 	U 2024. godini ukupno je održano 12 sjednica Vijeća Mjesnog odbora Gornja Kustošija. 
3.2.  	Točke dnevnog reda 
Ukupni broj točaka dnevnog reda na svim sjednicama Vijeća Mjesnog odbora Gornja Kustošija  u 2024. godini je 76, odnosno prosječno 6.3 točaka dnevnog reda po sjednici Vijeća. 
3.3. 	Trajanje sjednica Vijeća 
Ukupno vrijeme trajanja sjednica Vijeća Mjesnog odbora Gornja Kustošija u 2024. 
godini je 420  minuta, odnosno prosječno trajanje svake sjednice je 35  minuta. 
3.4. 	Prisutnost članova Vijeća sjednicama Prisutnost članova Vijeća Mjesnog odbora Gornja Kustošija sjednicama Vijeća u 2024. godini  je u prosjeku 7 od 9 članova Vijeća. 
3.5.  	Hitni sazivi sjednica i dopunske točke Dnevnog reda 
Nije bilo sazvanih sjednica po hitnom postupku u 2024. godini. 
 	Bilo je ukupno 9 dopunskih točaka dnevnog reda u 2024. godini. 
3.6.  	Rezultat rada Vijeća 
 Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda. 
 Ukupni broj akata donesenih na sjednicama Vijeća Mjesnog odbora Gornja Kustošija u 2024. godini je 66. 
3.7.     Kvaliteta odlučivanja na sjednici Vijeća 
 Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda. 
 Prosječni broj članova Vijeća Mjesnog odbora Gornja Kustošija koji su sudjelovali u raspravi po pojedinoj točci dnevnog reda u 2024. godini je 3. 
 Točaka dnevnog reda koje su usvojene jednoglasno na sjednicama Vijeća Mjesnog odbora Gornja Kustošija u 2024. godini je ukupno 54. 
3.8.      Redovitost pozivanja na sjednice Vijeća Na sjednice Vijeća Mjesnog odbora Gornja Kustošija pozivaju se predstavnici Vijeća Gradske četvrti Črnomerec kada je njihovo prisustvovanje neophodno. 
3.9.      Prisustvovanje građana ili grupe građana sjednicama Vijeća 
 	Na sjednicama Vijeća Mjesnog odbora Gornja Kustošija u 2024. nisu sudjelovali građani.  
3.1.1.  Radna tijela Vijeća 
 Vijeće Mjesnog odbora Gornja Kustošija osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća. 
   Radna tijela Vijeća Mjesnog odbora Gornja Kustošija su: Mandatno povjerenstvo. 
 
3.1.2.  Predsjednik Vijeća Dužnosti predsjednika Vijeća definirane su odredbama Poslovnika o radu Vijeća Mjesnog odbora Gornja Kustošija  (članak 21.) i te odredbe predstavljaju temelj za prikaz kvantitativnih pokazatelja o aktivnostima predsjednika Vijeća. 
Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Gornja Kustošija, odnosno predsjednik Vijeća, daje mišljenje Vijeću Gradske četvrti Črnomerec u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Črnomerec. 
3.1.3.   Potpredsjednik Vijeća 
Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Gornja Kustošija (članak 22.) 
3.1.4.  Članovi Vijeća 
Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Gornja Kustošija. 
4.        SADRŽAJ RADA VIJEĆA 
Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Črnomerec za 2025. godinu. 
5.        ZAKLJUČNE OCJENE 
 Vijeće Mjesnog odbora Gornja Kustošija svojim je radom doprinijelo razvoju mjesnog odbora i poboljšanju uvjeta življenja na području mjesnog odbora. 

Ad. 3
Program rada Vijeća mjesnog odbora Gornja Kustošija za 2025.
Vijećnici su dobili pisani materijal
Vijeće jednoglasno usvaja
P R O G R A M   R A D A 
VIJEĆA MJESNOG ODBORA GORNJA KUSTOŠIJA 
ZA 2025.  GODINU 
 
POLAZNE OSNOVE 
                Djelovanje Vijeća Mjesnog odbora Gornja Kustošija (u nastavku: Vijeće) polazi od sagledavanja stanja, potreba i problema Mjesnog odbora: 
 
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;  
2. potrebom sanacije starih cesta i izgradnje novih;  
3. uređenja postojećih parkova i zelenih površina;  
4. izgradnjom prostora za društvene potrebe;  
5. modernizacijom dječjih igrališta s novom opremom;  
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi; 
                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora. 
 
GLAVNI CILJEVI 
                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2025. godini, želi ostvariti sljedeće ciljeve: 
1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;  
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.); 	
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga). 
 
ZADACI I ROKOVI 
                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2025. godine, u naznačenim rokovima, raspraviti i donijeti odgovarajuće akte, naročito o sljedećim pitanjima; 
1. Donošenje Financijskog plana za 2026.   
2. Plan malih komunalnih akcija 2026.   
3. Godišnji izvještaj o izvršenju Financijskog plana za 2024. 
4. Pratiti realizaciju Plana komunalnih aktivnosti i Programa održavanja komunalne infrastrukture    
5. Raspravljati i donositi zaključke na osnovi zahtjeva građana  
6. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.                                        
7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.  
TEKUĆA PITANJA 
                Vijeće će, osim navedenog, tijekom 2025. godine, raspravljati i o drugim pitanjima koja sukladno Statutu Grada Zagreba, ocijeni značajnim.  
Ad. 4
Krvarić – sigurnost pješaka
Vijećnici su dobili pisani materijal
Vijeće jednoglasno usvaja
Z A K LJ U Č A K
o smirivanju prometa u ulici Krvarić
1. [bookmark: _GoBack]Vijeće Mjesnog odbora raspravljalo je o zahtjevu građana kojim se traži smirivanje prometa u ulici Krvarić. 
2. S obzirom na to da da problem prekoračenja brzine u navedenoj ulici nije u potpunosti riješen postavom uspornika prometa u donjem dijelu ulice, Vijeće traži da nadležni gradski ured izvrši komisijski očevid i predloži dodatne mjere (dodatna horizontalna ili svjetleća signalizacija koja upozorava na ograničenje i pješake) ili drugo adekvatno prometno rješenje. 
3. Vijeće također traži i nadzor prometne policije na navedenoj lokaciji. 
4. Ovaj će Zaključak biti dostavljen Vijeću Gradske četvrti Črnomerec. 

Ad. 5
Krvarić – rasvjeta na dječjem igralištu
Vijećnici su dobili pisani materijal
Vijeće jednoglasno usvaja

Z A K LJ U Č A K
o postavi javne rasvjete
1. Vijeće Mjesnog odbora raspravljalo je o zahtjevu građana koji traži postavu javne rasvjete u oba dječja igrališta u ulici Krvarić zbog čestog zadržavanja mlađih osoba u parkovima tijekom noći te posljedičnog nakupljanja smeća i devastiranja opreme parkova. 

2. Vijeće podržava zahtjev te traži da Vijeće Gradske četvrti Črnomerec poduzme potrebne radnje kako bi se zahtjevu udovoljilo. 

3. Ovaj će Zaključak biti dostavljen Vijeću Gradske četvrti Črnomerec. 


Ad. 6
Informacije, pitanja, prijedlozi


Sjednica je završila u 19:45
KLASA: 024-08/25-003/241
URBROJ: 251-13-11-3/005-25-2
Zagreb, 28. siječnja 2025.
                                                                                                Predsjednica Vijeća 
                                                                                      Mjesnog odbora Gornja Kustošija
        
        Valentina Šipek

